CELEX: 62013FN0037
Language: da
Date: 2013-04-26 00:00:00
Title: Sag F-37/13: Sag anlagt den 26. april 2013 — ZZ mod Kommissionen

20.7.2013   
            
            
               DA
            
            
               Den Europæiske Unions Tidende
            
            
               C 207/59
            
         Sag anlagt den 26. april 2013 — ZZ mod Kommissionen
   (Sag F-37/13)
   2013/C 207/100
   Processprog: fransk
   
      Parter
   
   
      Sagsøger: ZZ (ved advokaterne S. Rodrigues og A. Blot)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af den af Det Europæiske Kontor for Bekæmpelse af Svig (OLAF) trufne afgørelse om afslag på at forlænge sagsøgerens kontrakt, efter annullation af denne afgørelse ved en af Personaleretten afsagt dom, og påstand om erstatning for den økonomiske og ikke-økonomiske skade, der angiveligt er lidt.
   
      Sagsøgerens påstande
   
   
               —
            
            
               Annullation af ansættelsesmyndighedens afgørelse af 8. august 2012 om afslag på ansøgningen om at forlænge sagsøgerens kontrakt.
            
         
               —
            
            
               Om fornødent annullation af det stiltiende afslag af 12. august 2010 på ansøgningen om at forlænge sagsøgerens kontrakt, i det tilfælde, hvor der rejses tvivl om en annullation heraf i forbindelse med en appelsag ved Den Europæiske Unions Ret.
            
         
               —
            
            
               Om fornødent annullation af ansættelsesmyndighedens afgørelse af 17. januar 2013 om afslag på den klage, som sagsøgeren indgav den 21. september 2012.
            
         
               —
            
            
               Sagsøgeren tilkendes i erstatning for den lidte økonomiske skade et beløb svarende til forskellen mellem den løn, han ville have opnået, hvis han havde kunnet opnå en forlængelse af hans kontrakt som midlertidig ansat i OLAF på fire år, og den løn, han har modtaget siden maj 2011 (under hensyntagen til hans pensionsrettigheder og en normal karriereudvikling).
            
         
               —
            
            
               Sagsøgeren tilkendes en erstatning for den af ham lidte økonomiske skade som følge af tabet af muligheden for at opnå en kontrakt på ubestemt tid, som efter ret og billighed foreløbigt fastsættes til 250 000 EUR.
            
         
               —
            
            
               Sagsøgeren tilkendes et beløb, som efter ret og billighed foreløbigt fastsættes til 10 000 EUR for den lidte ikke-økonomiske skade.
            
         
               —
            
            
               Europa-Kommissionen tilpligtes at betale sagens omkostninger.